
Na temelju članka 3. Pravilnika o stipendiranju studenata s područja Općine Legrad („Službeni glasnik Koprivničko-križevačke županije“ broj 14/24) i Odluke o raspisivanju javnog natječaja za dodjelu studentskih stipendija Općine Legrad u akademskoj godini 2026./2027. od 14. rujna 2026. godine, općinski načelnik Općine Legrad raspisuje
JAVNI NATJEČAJ
za dodjelu studentskih stipendija Općine Legrad
u akademskoj godini 2026./2027.
I.
Studentske stipendije Općine Legrad u akademskoj godini 2026./2027. odobravat će se iz sredstava Proračuna Općine Legrad.
II.
Ugovorne obveze o stipendiranju uspostavit će se sa redovnim studentima preddiplomskog,  diplomskog i poslijediplomskog sveučilišnog studija, kratkog stručnog studija, preddiplomskog i specijalističkog diplomskog studija svih godina s područja Općine Legrad koji se školuju za deficitarna zanimanja utvrđena pri Zavodu za zapošljavanje, Područnom uredu Križevci, Ispostavi Koprivnica. U slučaju da se za stipendiranje deficitarnih zanimanja javi manji broj studenata od planiranog broja stipendija koje se dodjeljuju, stipendirat će se i redovni studenti drugih zanimanja koja nisu deficitarna.  

III.
Na temelju provedenog natječaja, Povjerenstvo za stipendiranje studenata s područja Općine Legrad utvrđuje Listu reda prvenstva za dodjelu studentskih stipendija te na temelju liste reda prvenstva, općinski načelnik donosi Odluku o dodjeli studentskih stipendija u tekućoj akademskoj godini. Odluka se objavljuje na internetskoj stranici Općine Legrad, www.opcinalegrad.hr u roku 8 dana od dana donošenja.
IV.
Lista reda prvenstva utvrđuje se temeljem slijedećih kriterija:
– vrsta studija,
– godina obrazovanja,
– uspjeh u prethodnom obrazovanju,
– prihod po članu domaćinstva,
– nadareni studenti odnosno nadareni učenici (za prvu godinu studija)
– volontiranje,

- deficitarno zanimanje na području Općine Legrad.

V.
Ovaj natječaj otvoren je od 14.09.2026. godine do zaključno 29.09.2026. godine (15 dana od dana objave na internetskoj stranici Općine).

VI.
Za sudjelovanje na natječaju, potrebno je priložiti dokumentaciju prema popisu u obrascu „Molba za studentsku stipendiju“, od rednog broja 1 do 18. Obrazac „Molba za stipendiju“ nalazi se u prilogu Javnog natječaja objavljenog na digitalnoj platformi SOM natječaji.
Studenti koji primaju studentsku stipendiju Općine Legrad dodijeljenu ranijih godina, a nastavljaju sa studiranjem na istim studijskim programima, potrebno je dostaviti samo dokaz o upisu u višu godinu studija. 

VII.
Prijave na natječaj primaju se u natječajnom roku, a dostavljaju se isključivo putem digitalne platforme koja se nalazi na web stranici Općine Legrad: www.opcinalegrad.hr.  
Za sve dodatne informacije – telefon: 048 / 835-051.
OPĆINSKI NAČELNIK OPĆINE LEGRAD
